Comisarul european pentru Transporturi Adina Vălean a declarat luni seară, la Antena 3 CNN, că ia în calcul să candideze la alegerile europarlamentare dacă va fi pusă pe listă.
"(...) Probabil că da, asta ar însemna că...o să vedem. E într-un fel meseria mea. Am avut rezultate foarte bune, atât în Parlamentul European, cât și în Comisia Europeană, cu care mă pot mândri și al căror sumar îl pot face oricând. E o chestie care ține de vocația serviciului public. Dacă ești pasionat muncești foarte mult și vrei să schimbi lucruri. Este un job foarte dificil (...) pe care eu l-am dus la standarde foarte înalte", a spus Vălean.